OpenLLM-France/wikimedia huggingface dataset:
# Miquel Estelrich Serralta

Miquel Estelrich Serralta (Palma, 1965) és un pianista mallorquí.
Inicià els estudis musicals al Conservatori de les Balears, on acabà amb el Primer Premi. Més tard cursà el grau superior al Conservatori Superior de Música de València. Els seus professors han estat Joan Moll, Bartomeu Jaume i Perfecto García Chornet. Ha rebut consells de Ramón Coll, Manuel Carra, Paul Badura Skoda, Emili Muriscot i Miquel Zanetti, entre d'altres.
Seguidor de Lionel Messi, va dedicar moltes obres a aquest jugador
La seva intensa activitat musical l'ha dut a actuar com a solista amb l'Orquestra Simfònica Ciutat de Palma, Orquestra Simfònica de Balears amb qui realitzà la primera audició a Espanya del Concert per a piano a quatre mans i orquestra d'Alfred Schnittke i a l'Alemanya amb l'Orquestra de Marburg. Fou fundador del Trio de Palma, i ha actuat a diversos indrets d'Espanya, com al Palau de la Música de València, al Festival Chopin de Valldemossa, Itàlia, etc. Ha realitzat enregistraments per a RNE, TVE, Catalunya Música i per a televisions estrangeres (Alemanya, Japó, Anglaterra, Estats Units,etc.).
És un dels pianistes que més han destacat en la recuperació i difusió a l'obra dels compositors de les Illes; així, el 1987, rep el Premi Nacional del Ministeri de Cultura pel llibre Compositors Mallorquins, àlbum per a piano. Ha estrenat obres de diversos compositors i ha enregistrat obres per a piano i per a veu i piano de Jaume Mas i Porcel (Unió de Músics). Ha enregistrat obres per a piano de Jaume Mas Porcel, així com ha editat la integral de les obres per a piano i veu i piano del mateix compositor per la col·lecció Compositors de les Illes Balears. Ha enregistrat el Concert per a piano i orquestra de Baltasar Samper, que estrenà parcialment el 1999 amb l'Orquestra Simfònica de Balears. Ha enregistrat en vídeo la producció de Volière El carnaval dels animals de Camille Saint- Saëns, el Concierto Cuento de Maria Escribano amb el grup Sirah.
En el camp de la docència cal destacar que és professor titular de piano del Conservatori Superior de Música de les Illes Balears, i ha estat, professor titular, cap del departament de piano i director del Conservatori Professional de Música i Dansa de les Illes Balears dels anys 1993-1997. Ha estat convidat per impartir cursos d'interpretació i, també és convidat habitualment a formar part de jurats de concursos nacionals i internacionals de piano.
És pianista de l'Orquestra Simfònica de les Illes Balears des de la seva fundació.

## Referències

* 1 2 3 4 «Estelrich Serralta, Miquel». A: Dolç i Dolç, Miquel (coord.). Gran Enciclopèdia de Mallorca. Volum 5. Palma: Promomallorca, p. 130-131. ISBN 84-8661702-2.
# Musaranya murina

La musaranya murina (Crocidura fuscomurina) és una espècie de mamífer eulipotifle de la família de les musaranyes (Soricidae) que viu a Angola, Botswana, Etiòpia, Ghana, Kenya, Lesotho, Moçambic, Namíbia, Nigèria, Senegal, Sud-àfrica, Togo, Zimbàbue i, possiblement també, Benín, Burkina Faso, Camerun, la República Centreafricana, el Txad, Costa d'Ivori, Gàmbia, Guinea, Guinea Bissau, Malawi, Mali, el Níger, Tanzània, Uganda i Zàmbia. No sembla que hi hagi grans amenaces per aquesta espècie en el seu conjunt.

## Referències

* ↑ The Taxonomicon (anglès)
* 1 2 Hutterer, R.; Howell, K. (2016). "Crocidura fuscomurina (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Bibliografia

* Corbet, G.B.; Hill, J.E., 1991. A World List of Mammalian Species. Tercera edició. Natural History Museum Publications & Oxford University Press, Londres i Oxford: v-viii, 1-243
* Grubb, P., Jones, T. S., Davies, A. G., Edberg, E., Starin, E. D. i Hill, J. E., 1998. Mammals of Ghana, Sierra Leone and The Gambia. Trendrine Press, Zennor, St Ives, Cornualla (Gran Bretanya)
* Happold, D. C. D., 1987. The Mammals of Nigeria. Oxford University Press, Londres
* Heim de Balsac, H. i Meester, J., 1977. Order Insectivora. A: J. Meester i H. W. Setzer (editors), The Mammals of Africa: An Identification Manual, pàg. 1–29. Smithsonian Institution Press, Washington DC
* Hutterer, R., 1983. Taxonomy and distribution of Crocidura fuscomurina (Heuglin, 1865). Mammalia 47: 221–227.
* Hutterer, R. i Happold, D. C. D., 1983. The shrews of Nigeria (Mammalia: Soricidae). Bonner Zoologische Monographien 18: 1–79.
* Hutterer, R., 1993. Order Insectivora. A: Wilson, D.E. i Reeder, D.M. (editors) Mammal Species of the World. Segona edició. Smithsonian Institution Press, Washington DC i Londres: 69-130.
* Hutterer, R., 2005. Order Soricomorpha. A: D. E. Wilson i D. M. Reeder (editors), Mammal Species of the World, p. 220-311. Johns Hopkins University Press, Baltimore, Maryland (Estats Units).
* Skinner, J. D. i Chimimba, C. T., 2005. The mammals of southern Africa subregion. Cambridge University Press, Cambridge, Gran Bretanya
* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
* Yalden, D. W., Largen, M. J., Kock, D. i Hillman, J. C., 1996. Catalogue of the Mammals of Ethiopia and Eritrea 7. Revised Checklist, zoogeography and conservation. Tropical Zoology 9(1): 73–164.

## Enllaços externs

* BioLib (anglès)
# Morgongiori

Morgongiori (en sard, Margaxori) és un municipi italià, dins de la província d'Oristany. L'any 2007 tenia 892 habitants. Es troba a la regió de Marmilla. Limita amb els municipis d'Ales, Curcuris, Marrubiu, Masullas, Pompu, Santa Giusta, Siris i Uras.

## Administració

Llista d'alcaldes :
| Període | Identitat | Partit |
| 2005- | Renzo Ibba | Llista cívica |
# Municipi de Lubāna

El municipi de Lubāna (en letó: Lubānas novads) és un dels 110 municipis de Letònia, que es troba localitzat a l'est del país bàltic, i que té com a capital la localitat de Lubāna. El municipi va ser creat l'any 2007 després d'una reorganització territorial.

## Ciutats i zones rurals

* Lubāna (ciutat)
* Indrānu pagasts (zona rural)

## Població i territori

La seva població està composta per un total de 2.881 persones (2009). La superfície del municipi té uns 346,9 kilòmetres quadrats, i la densitat poblacional és de 8,30 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 19 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 19 gener 2015].
# Młodość Chopina

Młodość Chopina (en català, La joventut de Chopin) és una pel·lícula polonesa realitzada l'any 1952 i dirigida per Aleksander Ford. Tracta sobre la vida de Frédéric Chopin entre 1825 i 1830.

## Repartiment

* Czesław Wołłejko com a Fryderyk Chopin
* Aleksandra Śląska com a Konstancja Gładkowska
* Jan Kurnakowicz com a Józef Elsner
* Tadeusz Białoszczyński com a Joachim Lelewel
* Gustaw Buszyński com a Adam Jerzy Czartoryski
* Igor Śmiałowski com a Tytus Woyciechowski
* Jerzy Kaliszewski com a Maurycy Mochnacki
* Justyna Kreczmarowa
* Emil Karewicz
* Jerzy Duszyński
* Leon Pietraszkiewicz
* Seweryn Butrym

## Referències

* ↑ Młodość Chopina a Internet Polish Movie Database (polonès)
# MŠK Žilina

El MŠK Žilina és un club eslovac de futbol de la ciutat de Žilina.

## Història

Evolució del nom:
* 1909: Zsolnai Testgyakorlók Köre (ZsTK)
* 1910: Zsolnai Sport Egyesület
* 1919: SK Žilina
* 1948: Sokol Slovena Žilina
* 1953: Jiskra Slovena Žilina
* 1956: DSO Dynamo Žilina
* 1963: Jednota Žilina
* 1967: TJ ZVL Žilina
* 1990: ŠK Žilina
* 1995: MŠK Žilina

## Palmarès

* Lliga eslovaca de futbol: 1928, 1929, 2002, 2003, 2004, 2007, 2010, 2012, 2017
* Copa eslovaca de futbol: 1960/61
* Supercopa eslovaca de futbol: 2003, 2004, 2007, 2010

## Enllaços externs

* Web oficial Arxivat 2008-06-15 a Wayback Machine.
# Múscul palmar cutani

El múscul palmar cutani o múscul palmar curt (musculus palmaris brevis), és un múscul prim, en forma de quadrilàter, situat sota l'integument del costat cubital de la mà. Actua per plegar la pell de l'eminència hipotenar transversalment.
S'origina, mitjançant fascicles tendinosos, en el lligament transvers del carp i l'aponeurosis palmar. Les fibres carnoses s'insereixen en la pell en la vora cubital del palmell de la mà, i en algunes casos, en el pisiforme.
És l'únic múscul innervat per la branca superficial del nervi cubital (C8, T1). Està irrigat per l'artèria palmar metacarpiana de l'arc palmar profund.
En la seva acció, tensa la pell del palmell de la mà en el costat cubital, durant una acció d'adherència, i fa més profund el buit del palmell.

## Notes

* ↑ En el Diccionari enciclopèdic de medicina no apareix la denominació de múscul palmar curt, la traducció que s'ajusta més a la denominació de la Terminologia Anatomica: musculus palmaris brevis. En canvi, el Termcat considera que el múscul palmar cutani és una sinonímia complementària de la denominació principal: "múscul palmar curt". Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 3 abril 2014].
* 1 2 Gray's Anatomy, 1918.
* 1 2 3 «Palmaris brevis». PT Central, 1998. Arxivat de l'original el 2012-02-04. [Consulta: febrer 2012].
* 1 2 «Palmaris brevis muscle». Arxivat de l'original el 2016-03-05. [Consulta: febrer 2012].
    Aquest article incorpora text de l'edició de l'Anatomia de Gray en domini públic.
# NGC 5033

NGC 5033 és una galàxia espiral situada en la constel·lació dels Llebres, visible amb telescopis d'afeccionat i situada a una distància de 37 milions d'anys llum de la Via Làctia, encara que altres fonts donen una distància major, de l'ordre de 60 milions d'anys llum (18,7 megapàrsecs).
Ha estat considerada per alguns autors com una galàxia una miqueta similar a la nostra, almenys quant a les seves propietats i tipus morfològic; no obstant això, encara que a diferència de la nostra galàxia, no siga considerada una galàxia espiral barrada, s'ha suggerit que pot tenir una petita barra al seu centre.
NGC 5033 és considerada una galàxia amb un nucli galàctic actiu, més concretament una galàxia de Seyfert; recerques realitzades d'aquest nucli mostren que la seva posició no coincideix amb la del centre de la galàxia, sinó que està desplaçat d'aquest, la qual cosa s'ha suggerit que ha estat causada per la col·lisió i absorció d'una altra galàxia. A més, a diferència d'altres galàxies Seyfert com M77, no sembla haver-hi un esclat estel·lar associat amb aquest nucli actiu.
NGC 5033, finalment, forma una parella notable amb una altra galàxia espiral gran propera, la NGC 5005

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Roc M. Cutri «The K‐Band Galaxy Luminosity Function» (en anglès). Astrophysical Journal, 2, 20-10-2001, pàg. 566–579. DOI: 10.1086/322488.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* ↑ Riccardo Giovanelli «A Digital Archive of H I 21 Centimeter Line Spectra of Optically Targeted Galaxies». The Astrophysical Journal Supplement Series, 1, 01-09-2005, pàg. 149–162. DOI: 10.1086/431550.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «Best of AOP». Arxivat de l'original el 2015-05-24. [Consulta: 29 juny 2020].
* ↑ Aperture Synthesis CO(J=1--0) Observations and Near-Infrared Photometry of the Non-Barred Seyfert Galaxy NGC 5033
* ↑ THE MILKY WAY IN RELATION TO OTHER GALAXIES
* ↑ A neutral hydrogen study of the Seyfert galaxy NGC 5033
* 1 2 Ver referencia 3
* ↑ Asymmetrical structure of ionization and kinematics in the Seyfert galaxy NGC 5033
* ↑ Neutral hydrogen in binary and multiple galaxies

## Enllaços externs

* NGC 5033 (NED)
* NGC 5033 (SIMBAD)
# NGC 5023

NGC 5023 és una galàxia espiral localitzada a la constel·lació dels Llebers. Es considera un membre del Grup M51, encara que en realitat és relativament aïllada d'altres galàxies. Té uns 15 kiloparsecs (49.000 anys llum) d'ample i conté més de 200 estels d'una magnitud aparent de més de 23,5.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
# N-Acetilglucosamina

N-Acetilglucosamina (N-acetil-D-glucosamina, en anglès N-acetylglucosamine o GlcNAc, o NAG) és un monosacàrid derivat de la glucosa. És una amida entre glucosamina i àcid acètic. Té la fórmula molecular de C₈H$_{15}$NO₆, una massa molar de 221.21 g/mol i és significatiu en diversos sistemes biològics.
És part d'un biopolímer de la paret cel·lular, feta d'unitats alternants de GlcNAc i N-àcid acetilmurínic (MurNAc), creuat amb oligopèptids concretament per l'apèndix d'àcid làctic de MurNAc. Aquesta estructura s'anomena peptidoglicà (anteriorment anomenada mureïna-murein).
El GlcNAc és la unitat monomèrica del polímer quitina, dels insectes i crustacis. És el principal component de la ràdula dels mol·luscs, els becs dels cefalòpodes i un component secundari de la paret cel·lular dels fongs.
Polimeritzat amb àcid glucurònic, forma hialuronà.
S'ha informat que el GlcNAc és un inhibidor de l'elastasa alliberada pels leucòcits humans, tanmateix és una inhibició més feble que la de la N-acetil-galactosamina.

## Ús mèdic

S'ha proposat pel tractament de malalties autoimmunes, i tests recents han donat alguns resultats amb èxit.

## Referències

* ↑ Kamel M, Hanafi M, Bassiouni M. «Inhibition of elastase enzyme release from human polymorphonuclear leukocytes by N-acetyl-galactosamine and N-acetyl-glucosamine». Clin Exp Rheumatol., Vol. 9, num. 1, 1991, pàg. 17-21. PMID: 2054963.
* ↑ «Sugar supplement may treat immune disease - health - 07 June 2007 - New Scientist». [Consulta: 8 juny 2007].
* ↑ «Glucosamine-Like Supplement Suppresses Multiple Sclerosis Attacks, Study Suggests». Science Daily.

## Enllaços externs

* Re Multiple Sclerosis
# Nada

Nada és un film franco-italià de Claude Chabrol estrenat el 1974 i adaptació de la novel·la policíaca Nada de Jean-Patrick Manchette.

## Argument

El grup anarquista Nada decideix segrestar l'ambaixador dels Estats Units a França. En l'operació, un policia és mort i el comissari Goemond està decidit a posar tot per resoldre aquest assumpte…

## Repartiment

* Fabio Testi (Diaz)
* Maurice Garrel (Epaulard)
* Mariangela Melato (Cash)
* Michel Duchaussoy (Treuffais)
* Michel Aumont (Goemond)
* Didier Kaminka (Meyer)
* Lou Castel (D'Arey)
* Katia Romanoff (Anna Meyer)
* André Falcon (El ministre)
* Lyle Joyce (L'ambaixador Poindexter)
* Viviane Romance (Mme Gabrielle)
* Daniel Lecourtois (El prefecte)
* Rudy Lenoir (M. Bouillon)
* Jean-Louis Maury (El cap del gabinet)
* Charlotte Maury
* Jacques Préboist (L'automobilista)
* Marie-Jo Simenon, (prostituta), filla de l'autor liegès Georges Simenon.

## Referències

* ↑ «Mor Mariangela Melato, gran diva del cinema i el teatre italià». Ara, 05-06-2011.
* ↑ «Mor l'actor francès Maurice Garrel». Ara, 11-01-2013.
* ↑ «Marie-Jo Simenon | Actress» (en anglès americà). [Consulta: 30 agost 2023].
Viccionari
# Moussy-Verneuil

Moussy-Verneuil és un municipi francès situat al departament de l'Aisne i a la regió dels Alts de França. L'any 2007 tenia 128 habitants.

## Demografia
### Població

El 2007 la població de fet de Moussy-Verneuil era de 128 persones. Hi havia 48 famílies de les quals 12 eren unipersonals (4 homes vivint sols i 8 dones vivint soles), 16 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 47 eren l'habitatge principal de la família, 10 eren segones residències i 8 estaven desocupats. Tots els 65 habitatges eren cases. Dels 47 habitatges principals, 40 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 3 tenien dues cambres, 5 en tenien tres, 8 en tenien quatre i 32 en tenien cinc o més. 36 habitatges disposaven pel capbaix d'una plaça de pàrquing. A 22 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Moussy-Verneuil el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 12 |
| 4 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 0 | 50 a 54 | 4 |
| 8 | 45 a 49 | 4 |
| 0 | 40 a 44 | 4 |
| 0 | 35 a 39 | 4 |
| 12 | 30 a 34 | 0 |
| 0 | 25 a 29 | 4 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 4 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 73 persones, 46 eren actives i 27 eren inactives. De les 46 persones actives 39 estaven ocupades (23 homes i 16 dones) i 7 estaven aturades (3 homes i 4 dones). De les 27 persones inactives 4 estaven jubilades, 13 estaven estudiant i 10 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'elements pel transport.
L'any 2000 a Moussy-Verneuil hi havia 4 explotacions agrícoles.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Moussy-Verneuil a l'INSEE.
* Évolution et structure de la population Fitxa amb el detall de dades de Moussy-Verneuil a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Moustafa Abdou

Moustafa Abdou (El Caire, 10 de juny de 1953) fou un futbolista egipci de les dècades de 1970 i 1980.
Fou internacional amb la selecció d'Egipte amb la qual participà en els Jocs Olímpics d'Estiu de 1984.
Pel que fa a clubs, destacà a Al Ahly SC.

## Referències

* ↑ «XXIII. Olympiad Los Angeles 1984 Football Tournament». RSSSF [Consulta: 24 setembre 2018].
* ↑ «Moustafa Abdou Olympic Results». Sports-Reference.com. Sports Reference LLC. [Consulta: 8 desembre 2017]. «Còpia arxivada». Arxivat de l'original el 2020-04-18. [Consulta: 7 agost 2019].
* ↑ Perfil a https://www.transfermarkt.com/mostafa-abdo/profil/spieler/437850
* ↑ Moustafa Abdou a National-Football-Teams.com (anglès)
# Navalilla

Navalilla és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 193 | 170 | 143 | 134 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Mouriño

Mouriño (també conegut com a Pueblo Mouriño), és una entitat de població de l'Uruguai, ubicada al departament de Durazno.
Es troba 61 metres sobre el nivell del mar. Té una població aproximada de 186 habitants.

## Referències

* ↑ (anglès) Mapa, localització, clima i altres dades sobre Mouriño
# Necròpolis de Pantalica

La necròpolis de Pantalica al sud-est de Sicília, Itàlia, és una col·lecció de cementiris amb tombes nínxol, que daten del segle xiii al segle VII aC. Es creia que podien ser més de 5.000 tombes, tot i que l'estimació més recent suggereix una xifra de poc menys de 4.000. S'estenen al voltant dels flancs d'un gran promontori situat a la cruïlla del riu Anapo, amb el seu afluent, el Calcinara, a uns 23 km al nord-oest de Siracusa. Juntament amb la ciutat de Siracusa, Pantalica va ser catalogat com a Patrimoni de la Humanitat per la UNESCO el 2005.

## Referències

* ↑ http://whc.unesco.org/en/list/1200
# Narcomeduses

Les narcomeduses (Narcomedusae) són un ordre d'hidrozous de la subclasse dels traquilins. Els membres d'aquest ordre normalment no tenen fase de pòlip. La medusa té una ombrel·la en forma de cúpula amb costats prims. Els tentacles s'uneixen per sobre del marge lobulat de l'ombrel·la i habitualment hi ha una bossa gàstirca sobre de cadascun. Els tentacles no tenen bulbs ni canasl radials.
Les narcomeduses poden presentar-se en gran nombre a la Mediterrània.

## Taxonomia

Les narcomeduses inclouen 42 espècies distribuïdes en les següents famílies (entre parèntesis el nombre d'espècies):
* Família Aeginidae Gegenbaur, 1857 (8)
* Família Csiromedusidae Gershwin & Zeidler, 2010 (1)
* Família Cuninidae Bigelow, 1913 (14)
* Família Pseudaeginidae Lindsay, Bentlage & Collins, 2017 (2)
* Família Solmarisidae Haeckel, 1879 (12)
* Família Solmundaeginidae Lindsay, Bentlage & Collins, 2017 (3)
* Família Tetraplatiidae Collins et al., 2008 (2)

## Referències

* ↑ Schuchert, Peter; Ville-ge.ch. «Hydrozoan Phylogeny and Classification», 2005. [Consulta: 24 febrer 2010].
* ↑ Order Narcomedusae - Haeckel, 1879 The Hydrozoa Directory. Consultat 6 novembre 2011.
* ↑ «Hydrozoa - The World Hydrozoa Database». [Consulta: 3 març 2020].
# Nogometno Društvo Gorica

El Nogometno Društvo Gorica és un club de futbol eslovè de la ciutat de Nova Gorica.

## Història

El club va ser fundat el 1947. Fins al 2003 fou anomenat HIT Gorica.

## Futbolistes destacats

* Aleksander Rodić
* Matej Mavrič
* Milan Osterc
* Miran Burgič
* Andrej Komac
* Miran Srebrnič
* Novica Nikčevič
* Abdulrazak Ekpoki

## Palmarès

* Lliga eslovena de futbol (4):
** 1996, 2004, 2005, 2006
* Copa eslovena de futbol (2):
** 2000/01, 2001/02

## Enllaços externs

* (eslovè) Web oficial